Pokušaj državnog udara u Turskoj 2016.
Na dan 15. jula 2016. izveden je pokušaj državnog udara u Turskoj od strane grupe oficira turske vojske. Pokušaj udara je potvrdio Premijer Turske Binali Yıldırım. Ujutru, 16. jula Reuters izvještava da je pokušaj državnog udara propao. Dana 15. jula 2016. vojni avioni su se čuli i viđeni su u letu iznad Ankare, a dva mosta: Fatih Sultan Mehmet i Bosfora u Istanbulu su zatvorena iz pravca Anadolije prema Evropi. Rani izvještaji govore da je Predsjednik Recep Tayyip Erdoğan siguran u mjestu Marmaris gdje se nalazi na odmoru.  Erdogan je pozvao stanovništvo da izađu na ulice i suprostave se pokušaju udara. Izvještava se da je pokušaj puča orkestriran od strane frakcije Oružanih snaga, a vođe udara su proglasili osnivanje Mirovnog vijeća kao vladajućeg tijela države. Pobunjenici su bombardovali Parlament Turske i Predsjedničku palatu. U događajima vezanim za pobunu je poginulo najmanje 60 ljudi, od toga 17 policajaca. Uhapšeno je preko 1500 vojnika koji su učestvovali u pobuni.